נבונציר

נבונציר (באכדית: Nabû-nāṣir; ביוונית: Ναβονασαρος) היה מלך בבל בין השנים 747–734 לפנה"ס.Corpus Scriptorum Historiae Byzantiae, Volumen I: Georgius Syncellus et Nicephorus Cp., 1829, p. 383J . A. Brinkman, "Nabonassar", in: Reallexikon der Assyriologie und Vorderasiatischen Archäologie Band 9 (Nab - Nuzi), de Gruyter, 1998, pp. 5–6

בתקופת עלייתו לשלטון היו הן בבל והן אשור שקועות במהומות. לאחר עלייתו של נבונציר לשלטון, בשנת 745 לפנה"ס, עלה תגלת פלאסר השלישי על צפון ומזרח ממלכת בבל, אך לא הזיק לממלכה נזק רב. בימיו של נבונציר הייתה עלייה יוצאת דופן בפעילות הכלכלית בבבל, שהגיע לשיא של כ־500 שנה. נבונציר היה המלך הראשון שניתן להגיד בוודאות שניהל רשימות היסטוריות ויומנים אסטרונומיים מסודרים. על סמך היומנים הללו חישב האסטרונום תלמי את מסלולי הירח, ומסיבה זו החל תלמי לחשב אסטרונומיה מתחילת שלטונו של נבונציר. בתקופה ההלניסטית אף הניחו שנבונציר השמיד את התיעודים האסטרונומיים של המלכים שקדמו לו, כדי שמלכותו תצוין כראשונה בחקירות אסטרונומיות. תלמי מנה את השנים בעבודתו "אלמגסט" החל משנת שלטונו הראשונה של נבונציר , שאותה מנה לפי היום הראשון בחודש הראשון של הלוח המצרי; תאריך זה מקביל ל־26 בפברואר שנת 747 לפנה"ס (לפי הלוח היוליאני).

לאחר מותו ירש אותו בנו נבו־נדין־זרי.

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:מלכי בבל
קטגוריה:אישים שחיו במאה ה-8 לפנה"ס